
Programe/proiecte de integrare europeană
Proiect eTwinning

Sustainable Living with Future Skills a fost un proiect eTwinning desfășurat în anul școlar 2025–2026, care a urmărit dezvoltarea unei atitudini responsabile față de mediu și formarea competențelor necesare pentru viitor, prin activități interdisciplinare, colaborare internațională și utilizarea creativă a tehnologiei.

La Liceul Teoretic „Ioan Petruș” Otopeni, proiectul a fost implementat de dnele profesor Monica Kiriță, Emanuela Cavescu și Andreea Olteanu, implicând elevii din clasele a 5 a B, a 6 a G și a 6 a J, în activități precum Green Passport, Green Homeland, An Introduction to a Plant, Zero Waste and Recycling, Energy Saving, Solar Oven Challenge, Letter to the Future și activități dedicate Zilei Pământului.

Prin cercetări, activități practice, produse digitale și proiecte colaborative, elevii și-au dezvoltat competențele de comunicare, colaborare, gândire critică, creativitate și utilizare a tehnologiei, conștientizând importanța protejării mediului și a unui stil de viață sustenabil.

Activitățile au fost diseminate în cadrul școlii prin prezentări, materiale realizate de elevi, activități tematice și produse digitale. Proiectul a avut un impact pozitiv asupra gradului de conștientizare privind sustenabilitatea și responsabilitatea față de mediu.

Un rezultat important îl reprezintă obținerea Certificatului Național de Calitate eTwinning de către toate cele trei cadre didactice - Monica Kiriță, Emanuela Căvescu și Andreea Olteanu, recunoaștere a calității activităților desfășurate și a impactului educațional al proiectului.

Activități în cadrul Proiectului Școli Ambasador ale Parlamentului European

1. Titlu: Amenajare Info-UE

Data: 23.10.2025

Număr și tip de participanți – 10 ambasadori, 10 elevi clasa a IX a

Loc / platforma de desfășurare: holul liceului

Scurtă descriere:

 Elevii ambasadori juniori ai Programului EPAS din cadrul Liceului Teoretic „Ioan Petruș”, Otopeni au amenajat info-pointul dedicat programului EPAS chiar în holul liceului și au dat startul activităților pentru anul școlar 2025–2026. Totodată, s-a format și noua echipă EPAS, iar noii ambasadori juniori au primit primele informații valoroase despre acest program european și despre rolul lor activ în promovarea valorilor UE.

2. Titlu: 1 Decembrie- Valori comune
Data: 28.11.2025

Număr și tip de participanți – 15 ambasadori LTIP, 15 ambasadori LTMK, 40 elevi, 6 profesori, 17 părinți

Loc / platforma de desfășurare: sediul Liceului Teoretic Mihail Kogălniceanu

Scurtă descriere: 

Ziua Națională a României a fost sărbătorită prin colaborare, educație și spirit civic.

Elevii ambasadori juniori ai Liceului Teoretic „Ioan Petruș”, Otopeni, au participat la o activitate comună alături de elevii ambasadori juniori ai Liceului Teoretic „Mihail Kogălniceanu”, Snagov, într-un eveniment dedicat Zilei Naționale a României.

Prin activități interactive, colaborative și educative, elevii au marcat un moment de mare însemnătate pentru țara noastră, promovând valorile comune, identitatea națională și spiritul de comunitate.

3. Titlu: Europa mai aproape de noi – dialog despre instituțiile Uniunii Europene
Data: 27.02.2026

Număr și tip de participanți – 15 ambasadori, 34 de elevi

Loc / platforma de desfășurare:sala de clasă

Scurtă descriere: 

Vineri, 27 februarie, ambasadorii și colegii lor au participat la o sesiune de informare susținută de domnul profesor Dinu Constantin, profesor de istorie și ambasador senior al programului EPAS, din cadrul Liceul Teoretic Ioan Petruș. Tema întâlnirii a fost una de mare actualitate: membrii fondatori ai Uniunii Europene, modul de funcționare al principalelor instituții ale UE și desfășurarea procesului legislativ european. Informațiile au fost prezentate clar, aplicat și într-un mod care a stârnit interesul tuturor celor prezenți. Elevii clasei a XI-a R, alături de colegii lor din echipa ambasadorilor juniori, au primit cu multă atenție și entuziasm toate informațiile oferite. Au adresat întrebări pertinente, iar ora s-a transformat într-un dialog interactiv, dinamic și plin de energie.

4. Titlu: EU History & Facts – învățare prin joc
Data: 18.03.2026

Număr și tip de participanți – 15 ambasadori, 54 de elevi, 2 profesori

Loc / platforma de desfășurare: sala de clasă

Scurtă descriere:

În ultima săptămână din luna martie, profesorul ambasador senior, Matei Victorița, a organizat la clasa a XI-a un joc educațional interactiv: „EU History and Facts”. Elevii au descoperit informații noi despre istoria Uniunii Europene și, în același timp, au demonstrat că au cunoștințe solide în acest domeniu. Activitatea a fost dinamică, iar implicarea lor a fost vizibilă pe tot parcursul jocului. Discuțiile nu s-au oprit aici, elevii au continuat să dezbată subiectele și după activitate, inclusiv cu colegi din alte clase

5. Titlu: Dialog European la LTIP Otopeni
Data: 27.04.2026

Număr și tip de participanți – 15 ambasadori, peste 120 de elevi, 25 elevi de la Liceul Teoretic Little London, 7 profesori, 72 părinți, 19 cetățeni, etc:

Loc / platforma de desfășurare:

Scurtă descriere:

La inițiativa ambasadorilor juniori EPAS, am avut bucuria de a le avea alături pe doamnele Florentina Costache și Mihaela Pădureanu din cadrul Institutului European din România, într-o sesiune de informare și dialog dedicată elevilor. Peste 120 de liceeni au aflat mai multe despre Parlamentul European, beneficiile apartenenței României la UE și oportunitățile oferite tinerilor. Tema fake news și dezinformarea a stârnit un interes deosebit, elevii participând activ la dezbateri și schimburi de idei. La activitate au participat și elevi de la Liceul Teoretic Little London, alături de doamna profesor Ruxandra Stanciu, contribuind la un dialog european autentic și relevant.

6. Titlu: Organizarea și instruirea noii echipe de Ambasadori Juniori EPAS

Data: 6.10.2025

Număr și tip de participanți – 15 ambasadori, 3 ambasadori seniori, 

Loc / platforma de desfășurare: sala multimedia

Scurtă descriere  

În calitate de coordonator al programului Școli-Ambasador ale Parlamentului European am organizat procesul de selecție pentru noii ambasadori juniori ai liceului. În urma selecției, elevii au participat la sesiuni de informare și formare privind obiectivele programului, valorile europene și rolul ambasadorilor juniori în promovarea cetățeniei active și a educației europene. De asemenea, au fost prezentate activitățile și proiectele planificate pentru anul școlar, modalitățile de implicare și responsabilitățile fiecărui membru al echipei. Activitatea a contribuit la consolidarea echipei EPAS și la pregătirea elevilor pentru implementarea cu succes a programului pe parcursul anului școlar

7. Titlu: Cetățeni europeni informați, cetățeni europeni implicați 

Data: 10.12.2026

Număr și tip de participanți – 10 ambasadori, 32 de elevi, 2 profesori

Loc / platforma de desfășurare: sala de clasă

Scurtă descriere: 

Echipa EPAS a Liceului Teoretic „Ioan Petruș”, Otopeni,  a desfășurat o activitate informativă alături de elevii clasei a X-a U3, abordând teme de actualitate precum drepturile cetațenilor UE și valorile europene. În cadrul întâlnirii, au fost prezentate informații despre moneda europeană și libera circulație a mărfurilor în Uniunea Europeană. Elevii au manifestat interes și curiozitate față de subiectele discutate, participând activ la dialog și contribuind cu întrebări și opinii pertinente

8. Titlu: Ziua culturii naționale - EPAS în dialog european

Data : 15.02.2026

Număr și tip de participanți – 15 ambasadori, 30 de elevi, 3 profesori, 7 părinți

Loc / platforma de desfășurare: sala multimedia/online

Scurtă descriere:

Cu ocazia Zilei Culturii Naționale, echipa EPAS a Liceului Teoretic „Ioan Petruș”, Otopeni, a desfășurat o activitate educativă în parteneriat cu echipa EPAS a Liceului Teoretic “ Mihail Kogălniceanu”, Snagov, având ca temă „Cultura națională în context european”.

În calitate de tineri ambasadori ai valorilor europene, elevii au colaborat activ, lucrând în echipe și prezentând informații interesante despre modul în care identitatea culturală națională se integrează și se valorifică în cadrul culturii europene.

Activitatea s-a desfășurat într-un mod interactiv și atractiv, stimulând dialogul, gândirea critică și spiritul de echipă. Întâlnirea s-a încheiat într-o notă dinamică și veselă, cu un joc Kahoot, care a consolidat cunoștințele într-un mod plăcut.

9. Titlu: EPAS reprezintă EUROPA!
Data : 30.01.2026

Număr și tip de participanți – 5 ambasadori, 5 elevi

Loc / platforma de desfășurare: online

Scurtă descriere:

Cu ocazia aniversării a 10 ani de la lansarea programului EPAS, ambasadorii juniori ai Liceului Teoretic „Ioan Petruș” au participat la concursul dedicat acestui moment special, realizând o creație care reflectă valorile în care credem: democrație, solidaritate, respect și implicare civică. Prin această activitate, elevii și-au demonstrat creativitatea, spiritul civic și atașamentul față de valorile europene. Mâinile unite și mesajele înscrise pe ele simbolizează o Europă construită prin cooperare, diversitate și participare activă. Pentru noi, EPAS înseamnă mai mult decât un program educațional – înseamnă oportunitatea de a învăța, de a ne implica și de a contribui la construirea unei Europe mai unite și mai puternice.

10. Titlu: Ce face Uniunea Europeană pentru tineri?

Data : 3.02.2026

Număr și tip de participanți – 15 ambasadori, 34 elevi, 2 profesori

Loc / platforma de desfășurare: sala de clasă

Scurtă descriere: 

Ambasadorii juniori EPAS de la Liceul Teoretic „Ioan Petruș” Otopeni au organizat pe 3 februarie, o nouă sesiune de informare cu tema „Ce face UE pentru mine?”.

Au discutat despre oportunitățile concrete pe care Uniunea Europeană le oferă tinerilor prin programe precum Erasmus+, Euroscola și DiscoverEU — mobilități, experiențe internaționale, schimburi culturale și șanse reale de dezvoltare personală și profesională. Elevii din clasa a XI-a U1 au participat cu mult entuziasm, au fost activi în discuții și au adresat întrebări excelente despre avantajele pe care apartenența la UE le aduce tinerilor din România.

11. Titlu: Educație pentru cetățenie europeană
Data : 18.03.2026

Număr și tip de participanți – 15 ambasadori, 38 elevi, 3 profesori

Loc / platforma de desfășurare: sala de clasă

Scurtă descriere

 Pe 18 martie, echipa elevilor ambasadori juniori ai Liceului Teoretic „Ioan Petruș”, Otopeni, a susținut o prezentare interesantă în fața colegilor lor, abordând teme esențiale precum valorile europene, diversitatea și drepturile omului. 

Discuția a fost una interactivă și captivantă, contribuind la o mai bună înțelegere a acestor concepte importante. Întrebările adresate au fost formulate într-un mod constructiv, încurajând dialogul și gândirea critică.
12. Titlu: Connecting EPAS Schools, Sharing Values
Data : 30.03.2026

Număr și tip de participanți – 15 ambasadori, 20 elevi, 5 profesori, 8 părinți, 2 reprezentanți autorități locale

Loc / platforma de desfășurare: sala multimedia/ online

Scurtă descriere 

Pe 30 martie, ambasadorii juniori ai Liceului Teoretic „Ioan Petruș” au desfășurat o activitate online alături de elevii de la Cvetan Radoslavov Secondary School din Bulgaria, școală EPAS. Au prezentat activitățile realizate în acest an și au participat la o dezbatere interactivă pe tema: „Is the EU doing enough for the young generation?”. Ideile, argumentele și perspectivele elevilor au demonstrat implicare, spirit critic și interes pentru viitorul Europei. Întâlnirea s-a încheiat cu o sesiune de feedback prin Mentimeter și cu promisiunea de a continua colaborarea prin noi proiecte și activități europene. 

13. Titlu: Cum funcționează Uniunea Europeană?

Data: 20.01.2026

Număr și tip de participanți – 15 ambasadori, 40 elevi, 3 profesori, 

Loc / platforma de desfășurare: sala de clasă

Scurtă descriere: 

Echipa ambasadorilor juniori EPAS a Liceului Teoretic „Ioan Petruș”, Otopeni a susținut o prezentare interactivă pentru elevii clasei a X-a R, oferindu-le informații utile despre Uniunea Europeană și istoria sa, precum și despre rolul Parlamentului European și al Comisiei Europene.

 Elevii au primit explicații valoroase din partea echipei EPAS, iar activitatea s-a încheiat cu o sesiune dinamică de Q&A, plină de întrebări și curiozitate.

14. Titlu: Sesiunea Euroscola

Data: 29.01.2026

Număr și tip de participanți – 15 ambasadori, 20 elevi, 10 profesori, 

Loc / platforma de desfășurare: sala multimedia/ online

Scurtă descriere: 

Ambasadorii juniori ai Liceului Teoretic „Ioan Petruș” au participat cu entuziasm la sesiunea Euroscola „The EU’s Zero Pollution Ambition: Where do we stand today?”. Au avut oportunitatea de a urmări intervențiile unor reprezentanți de marcă ai Parlamentului European și de a se implica activ în dezbatere. Un moment special a fost adresarea unei întrebări de către eleva noastră Sofia, elevă în clasa a X-a, domnului Esteban González Pons, Vicepreședinte al Parlamentului European.

Alături de alte școli din întreaga Europă, am discutat despre protecția mediului și viitorul unei Europe mai curate. Ne-am bucurat să vedem că vocea tinerilor contează și este ascultată la nivel european.

15. Titlu: EPAS în acțiune: dialog european la Mark Twain

Data: 13.02.2026

Număr și tip de participanți – 15 ambasadori, 30 elevi, 7 profesori, 3 părinți, 

Loc / platforma de desfășurare: sediul Liceului Teoretic Internațional Mark Twain

Scurtă descriere: 

Pe data de 13 februarie, echipa EPAS a Liceului Teoretic Ioan Petruș, Otopeni, a avut ocazia să ducă mai departe mesajul programului EPAS la Liceul Teoretic Internațional Mark Twain, școală non-EPAS, într-o întâlnire interactivă în care au prezentat ce înseamnă să fii ambasador junior și cum Uniunea Europeană este prezentă în viața noastră de zi cu zi.

Au vorbit despre activitățile echipei, despre experiența EYE, despre instituțiile europene și oportunitățile pentru tineri, dar cel mai important - au deschis dialogul. Au pus întrebări, au ascultat ideile colegilor și au răspuns curiozităților lor, transformând prezentarea într-o conversație reală, nu doar într-o informare.

Întâlnirea s-a încheiat cu o dezbatere în echipe mixte pe tema „Zero Pollution”, aflată pe agenda Parlamentului European, unde au argumentat, au colaborat și au descoperit perspective diferite. 

16. Titlu: Europa fără frontiere 

Data: 20.03.2026

Număr și tip de participanți – 15 ambasadori, 40 elevi, 2 profesori, 

Loc / platforma de desfășurare: sala de clasă

Scurtă descriere

Echipa elevilor ambasadori juniori ai Liceului Teoretic Ioan Petruș, Otopeni, a susținut o prezentare interactivă cu titlul „Europa fără frontiere”. Ambasadorii i-au provocat pe colegii lor să răspundă pe toată perioada activității la întrebarea: Problemele importante nu se opresc la frontiere, nu-i așa?

Elevii de clasa a X-a au fost super implicați, au adresat și ei întrebări și au arătat un real interes pe tot parcursul activității. Activitatea s-a încheiat cu o sesiune de Q&A, unde au discutat deschis despre oportunitățile și provocările unei Europe unite.

17. Titlu: Vocea ta în Europa

Data: 25.03.2026

Număr și tip de participanți – 15 ambasadori, 45 elevi, 4 profesori, 

Loc / platforma de desfășurare: sala de clasă

Scurtă descriere 

Pe 25 martie, echipa EPAS a Liceului Teoretic Ioan Petruș, Otopeni, a desfășurat o activitate interactivă la clasa a XI-a, cu tema „Vocea ta în Europa”.Ambasadorii Denisa, Irina și Robert, au discutat cu colegii lor despre: importanța votului, implicarea activă în comunitate, ce înseamnă spiritul civic și responsabilitatea fiecăruia dintre noi. Activitatea nu a fost doar o prezentare, ci un dialog real. Colegii lor au fost implicați, au adresat întrebări în sesiunea de Q&A și au contribuit la o discuție deschisă și relevantă.

18. Titlu: Bugetul UE și tinerii

Data: 17.04.2026

Număr și tip de participanți – 15 ambasadori, 30 elevi, 4 profesori, 10 părinți, 

Loc / platforma de desfășurare: sediul Liceului Teoretic Little London

Scurtă descriere: 

Echipa ambasadorilor juniori EPAS din cadrul Liceului Teoretic „Ioan Petruș”, Otopeni, a desfășurat pe 17 aprilie, o serie de activități cu tematică europeană la Liceul Teoretic Little London, oferind elevilor o experiență interactivă și educativă, chiar dacă această instituție nu face parte din rețeaua EPAS.

Pe parcursul întâlnirii, elevii au descoperit informații despre Uniunea Europeană, instituțiile sale și importanța implicării civice, însă momentul care a atras cel mai mult interesul a fost jocul de rol „Bugetul UE și tinerii”. Elevii gazdă s-au implicat activ, au participat la discuții și au demonstrat gândire critică, argumentând modul în care au ales să aloce bugetul pentru priorități precum educația, mediul, sănătatea, securitate sau digitalizare.

19. Titlu: Bugetul UE 2028–2034: priorități, decizii și impact

Data : 23.04.2026

Număr și tip de participanți – 15 ambasadori, peste 130 elevi, 5 profesori, 30 părinți, 

Loc / platforma de desfășurare: săli de clasă

Scurtă descriere: 


Echipa ambasadorilor juniori din cadrul Liceului Teoretic „Ioan Petruș” Otopeni, îi mulțumește domnului europarlamentar Siegfried Mureșan pentru disponibilitatea și deschiderea de a ne explica modul în care este stabilit viitorul buget pe termen lung al Uniunii Europene pentru perioada 2028–2034. Prin răspunsurile oferite, ambasadorii și elevii de la clasele  X U2,  X R,  X U3 și XI U, au înțeles mai bine rolul esențial al Parlamentul European în definirea priorităților bugetare ale Uniunii Europene și modul în care deciziile luate la nivel european influențează viitorul comunităților noastre. Pentru ei, ca tineri implicați în programul EPAS, astfel de teme și activități reprezintă o oportunitate valoroasă de a înțelege mai bine procesul decizional european și de a descoperi cum pot contribui activ la construirea viitorului Europei.

20. Titlu: De la informare la educație europeană

Data : 20.05.2026

Număr și tip de participanți – 15 ambasadori, 45 elevi, 3 profesori, 

Loc / platforma de desfășurare: sala de clasă

Scurtă descriere:

 După discuția cu domnul europarlamentar Siegfried Mureșan despre viitorul buget al Uniunii Europene (2028–2034), ambasadorii juniori ai Liceului Teoretic „Ioan Petruș” Otopeni, au continuat să se documenteze folosind resurse oficiale europene. Au realizat pentru colegii lor o prezentare interactivă despre bugetul UE, sursele de finanțare, principalele domenii susținute și impactul deciziilor europene asupra vieții de zi cu zi. Prin dialog și sesiuni de întrebări și răspunsuri, au demonstrat că educația europeană poate fi accesibilă, interesantă și relevantă pentru tineri.

21. Titlu: Negociem viitorul Europei
Data : 27.05.2026

Număr și tip de participanți – 15 ambasadori, 32 elevi, 2 profesori,

Loc / platforma de desfășurare: sala de clasă

Scurtă descriere: 

Ambasadorii juniori ai Liceului Teoretic „Ioan Petruș” Otopeni au organizat pentru elevii clasei a X-a U3 o simulare de negociere a bugetului UE pentru perioada 2028–2034.În rolul decidenților europeni, participanții au analizat priorități de finanțare, au argumentat distribuirea fondurilor și au propus soluții pentru utilizarea eficientă a resurselor. Activitatea a fost interactivă și a contribuit la înțelegerea modului în care sunt stabilite prioritățile bugetare ale Uniunii Europene și a impactului acestora asupra cetățenilor.

22. Titlu: TINERII DAU VOCE EUROPEI LA LTIP

Data : 4-8.05.2026

Număr și tip de participanți – 15 ambasadori, peste 360 de elevi, 10 profesori, peste 100 părinți, peste 100 cetățeni, din comunitatea locală și București 

Loc / platforma de desfășurare: locația liceului, Otopeni, București

Scurtă descriere:

În perioada 4–8 mai, echipa ambasadorilor juniori EPAS din cadrul Liceului Teoretic „Ioan Petruș” Otopeni a fost activ implicată în organizarea unor serii de activități educative, interactive și creative dedicate Zilei Europei. În fiecare zi, elevii ambasadori au pregătit o activitate nouă pentru colegii lor, abordând teme europene actuale prin jocuri, dezbateri, simulări, interviuri și activități colaborative.

Peste 360 de elevi din clasele IX–XI au participat activ la aceste experiențe, demonstrând interes, implicare și spirit civic. Prin aceste activități, ambasadorii, și-au propus să promoveze valorile europene, gândirea critică, dialogul și implicarea activă a tinerilor în comunitate.

23. Titlu: Biblioteca vie – dialog și oportunități europene

Data: 4.05.2026

Număr și tip de participanți – 15 ambasadori, 58 elevi, 2 profesori, 3 cetățeni, etc:

Loc / platforma de desfășurare: sala multimedia a liceului

Scurtă descriere: 

În cadrul activităților dedicate Zilei Europei, ambasadorii juniori EPAS ai Liceului Teoretic „Ioan Petruș” au organizat o sesiune de tip Biblioteca vie, avându-i ca invitați pe Alin Grămescu, Maria Preda și Maria Tolea. Alături de elevii claselor a X-a, am discutat despre beneficiile apartenenței României la UE, oportunitățile de studiu și mobilitate, experiențele internaționale și importanța implicării civice. Prin întrebări, dialog și exemple din experiența invitaților, elevii au descoperit noi perspective asupra viitorului lor european și au fost inspirați să se implice mai activ în proiecte și programe europene.

24. Titlu: Treasure Hunt European

Data : 5.05.2026

Număr și tip de participanți – 15 ambasadori, peste 120 elevi, 8 profesori, 

Loc / platforma de desfășurare: curtea, clasele și holul liceului

Scurtă descriere: 

Marți, clasele, holurile și curtea Liceului Teoretic „Ioan Petruș” Otopeni s-au transformat într-un adevărat traseu al cunoașterii europene. Activitatea „Treasure Hunt European”, gândită și realizată în totalitate de Denisa și echipa ambasadorilor juniori EPAS, a adus împreună elevi ai claselor a IX-a și a X-a într-o competiție interactivă, dinamică și plină de energie.

Concursul a inclus 4 probe cu tematică europeană, iar indiciile au fost ascunse atât în sălile de clasă, cât și în curtea școlii, transformând întreaga experiență într-o aventură educativă.

Elevii au colaborat, au rezolvat provocări și au descoperit informații noi despre Uniunea Europeană, instituțiile sale și valorile europene.

Activitatea a adus zâmbete nu doar pe fețele elevilor, ci și ale profesorilor, demonstrând că învățarea poate deveni o experiență memorabilă atunci când este realizată prin joc, colaborare și implicare.

25. Titlu: EPAS LTIP în acțiune – Maraton de interviuri despre viitorul Europei

Data : 6.05.2026

Număr și tip de participanți – 12 ambasadori, 22 elevi, 4 profesori, peste 100 părinți, peste 100 cetățeni,

Loc / platforma de desfășurare: incinta liceului, orașul Otopeni, București

Scurtă descriere

Miercuri, echipa ambasadorilor juniori EPAS din cadrul Liceului Teoretic „Ioan Petruș” Otopeni, au ieșit din sala de clasă și au dus dialogul european mai aproape de oameni. 

S-au împărțit în 4 echipe și au realizat un adevărat maraton de interviuri în locații diferite, pentru a descoperi ce părere au: elevii liceului nostru, profesorii, comunitatea locală din Otopeni și locuitorii Bucureștiului despre prioritățile Uniunii Europene pentru anul 2026.

Au discutat despre educație, mediu, siguranță, oportunități pentru tineri, digitalizare și implicare civică, iar cel mai valoros lucru a fost faptul că au primit răspunsuri sincere, opinii argumentate și perspective diferite.

26. Titlu: Cum se iau deciziile în Parlamentul European? - Prin experiență directă!

Data : 7.05.2026

Număr și tip de participanți – 15 ambasadori, 34 elevi, 2 profesori, 

Loc / platforma de desfășurare: sala de clasă

Scurtă descriere: 

Joi, echipa ambasadorilor juniori EPAS din cadrul Liceului Teoretic „Ioan Petruș” Otopeni a organizat pentru colegii lor o activitate interactivă de simulare a procesului legislativ din Parlamentul European.

Tema dezbaterii a fost: „Aprobarea programelor europene obligatorii de educație digitală” – un subiect actual și extrem de important pentru viitorul tinerilor.

Activitatea a început cu o parte teoretică, în care participanții au aprofundat etapele procesului legislativ european și au descoperit cum sunt luate deciziile la nivelul Uniunii Europene. A urmat partea practică: elevii au fost împărțiți în vorbitori pro și contra moțiunii supuse la vot, construind argumente, exemple și puncte de vedere bine documentate. Elevii noștri au demonstrat: gândire critică, abilități de argumentare, interes pentru subiecte europene actuale, capacitatea de a susține exemple reale și relevante.

27. Titlu: Positive Vibes de Ziua Europei la LTIP Otopeni
Data : 8.05.2026

Număr și tip de participanți – 15 ambasadori, peste 100 elevi, 5 profesori,  20 părinți, 15 cetățeni,

Loc / platforma de desfășurare: incinta liceului

Scurtă descriere: 

Am încheiat săptămâna dedicată Zilei Europei prin activități pline de energie, creativitate și voie bună. Elevii au desenat cu cretă, au transmis mesaje europene, au participat la sesiuni de face painting și fotografii, promovând valori precum solidaritatea, toleranța, diversitatea și cooperarea. Pentru noi, Europa înseamnă comunitate, respect și implicare. Ne-am bucurat să vedem atât de mulți elevi zâmbind, colaborând și celebrând împreună spiritul european!

28. Titlu: Tineri implicați pentru viitorul Europei

Data : 9.05.2026

Număr și tip de participanți – 2 ambasadori, 30 părinți, cetățeni din București 

Loc / platforma de desfășurare: Calea Victoriei

Scurtă descriere: 

Sâmbătă, de Ziua Europei, Daria, ambasadoare EPAS a Liceului Teoretic „Ioan Petruș” Otopeni a participat cu entuziasm la evenimentele organizate în București de Biroul Parlamentului European, în cadrul standului de informare de pe Calea Victoriei, realizat în colaborare cu Reprezentanța Comisiei Europene în România.

Daria a avut ocazia să interacționeze cu tineri implicați civic, să descopere inițiative europene dedicate generației ei și să promoveze valorile în care crede: solidaritate, democrație, diversitate, libertate de exprimare și cooperare europeană.

Ambasadorii juniori ai liceului nostru demonstrează, încă o dată, că sunt implicați, curioși și dornici să învețe cât mai multe despre Uniunea Europeană și despre oportunitățile pe care aceasta le oferă tinerilor.

29. Titlu: Învățăm împreună despre Europa și oportunitățile ei

Data : 13.05.2026

Număr și tip de participanți – 15 ambasadori LTIP, 15 ambasadori LTMK, 60 elevi, 2 profesori, 1 cetățean, 

Loc / platforma de desfășurare: online

Scurtă descriere

Cu ocazia Zilei Europei, echipa ambasadorilor juniori EPAS din cadrul Liceului Teoretic „Ioan Petruș” Otopeni a desfășurat o activitate comună alături de echipa EPAS a Liceul Teoretic „Mihail Kogălniceanu” Snagov, reunind elevi implicați și dornici să afle mai multe despre oportunitățile oferite tinerilor de Uniunea Europeană.

În cadrul întâlnirii, elevii au descoperit informații despre programele europene dedicate tinerilor, precum Erasmus+, DiscoverEU Inclusion, European Solidarity Corps și schimburile internaționale de tineret, discutând despre modul în care aceste experiențe îi pot ajuta să devină cetățeni activi, implicați și responsabili în societatea europeană.

Activitatea a avut un caracter interactiv și dinamic, bazat pe dialog, colaborare și schimb de idei între elevii celor două licee. Participanții au discutat despre implicarea civică, voluntariat, educație europeană, combaterea dezinformării și importanța valorilor europene în viața tinerilor. Elevii au înțeles că vocea lor contează și că Uniunea Europeană oferă numeroase contexte prin care tinerii pot participa activ la luarea deciziilor și la construirea unui viitor mai bun pentru comunitățile lor.

30.Titlu: Valori europene care ne unesc

Data : 14.05.2026

Număr și tip de participanți – 5 ambasadori, 6 elevi, 2 profesori, 

Loc / platforma de desfășurare: online

Scurtă descriere

Mulțumim, I.C. Giovanni Palatucci Secondary School! Echipa Ambasadorilor Juniori EPAS a Liceului Teoretic „Ioan Petruș” Otopeni transmite sincere mulțumiri elevilor și profesorilor italieni pentru mesajul transmis cu ocazia Zilei Europei. Mesajul lor ne-a adus multă bucurie și a demonstrat că valorile europene – unitatea, solidaritatea, respectul și cooperarea – creează legături puternice între tineri, dincolo de granițe.

Ne bucurăm că această colaborare contribuie la promovarea dialogului intercultural și la apropierea dintre elevii noștri. Faptul că această inițiativă vine din partea unei școli care nu face parte din rețeaua EPAS demonstrează că spiritul european îi unește pe toți cei care cred în valorile comune ale Europei.

31. Titlu: Escape room educațional „Error: The service you are trying to access is temporarily unavailable!”

Data : 15.10.2026

Număr și tip de participanți – 10 ambasadori, peste 20 elevi, peste 10 reprezentanți Centrul Europe Direct și IER

Loc / platforma de desfășurare: sediul IER 

Scurtă descriere

Elevii Liceului Teoretic „Ioan Petruș” au participat la escape room-ul educațional „Error: The service you are trying to access is temporarily unavailable!”, organizat de Centrul EUROPE DIRECT București.

În cadrul unei misiuni captivante, participanții au colaborat pentru a identifica amenințări cibernetice, a decripta mesaje codificate și a opri un atac ransomware simulat asupra unor spitale din Uniunea Europeană. 

Activitatea le-a oferit ocazia să își dezvolte gândirea logică, atenția la detalii, competențele digitale și spiritul de echipă, demonstrând că învățarea poate fi interactivă, practică și provocatoare.

32. Titlu: Ambasadori ai valorilor europene în dialog internațional

Data : 17.02.2026

Număr și tip de participanți – 10 ambasadori, 10 elevi, 30 profesori, peste 100 părinți, peste 100 cetățeni, peste 50 membrii autorități locale

Loc / platforma de desfășurare: sala multimedia 

Scurtă descriere: 

Pe 17 februarie, elevii ambasadori ai Liceului Teoretic Ioan Petruș, Otopeni, au avut bucuria să reprezente echipa  în cadrul Conferinței Internaționale Erasmus+. Au prezentat cu emoție și mândrie activitățile noastre, proiectele prin care promovăm valorile europene și modul în care programul Școli Ambasador ale Parlamentului European îi ajută să devină mai implicați, mai informați și mai activi în comunitate. Au realizat și susținut prezentarea PowerPoint în fața reprezentanților Inspectoratul Județean Ilfov, CCD Ilfov, profesorilor din județ cât și a profesorilor din Franța și Polonia, pentru mulți dintre ei fiind prima întâlnire cu programul EPAS. 

33. Titlu: Europa digitală pe înțelesul tinerilor!

Data : 1.04.2026

Număr și tip de participanți – 15 ambasadori, peste 120 elevi, 5 profesori, 4 traineri

Loc / platforma de desfășurare: săli de clasă

Scurtă descriere

La invitația echipei EPAS a elevilor ambasadori ai Liceului Teoretic Ioan Petruș, Otopeni, s-au desfășurat activități interactive de tip RPG (Roleplaying Games), susținute de patru traineri de la Station Europe, cu implicarea activă a ambasadorilor juniori și seniori. Peste 120 de elevi din clasele XU2, XU3, XR și XI U1 au participat la aceste sesiuni, explorând teme de actualitate pentru agenda europeană: dezinformarea, polarizarea, cyberbullying-ul, utilizarea inteligenței artificiale și a social media.

Prin roluri precum Influenceri și Audiență, elevii și ambasadorii juniori au experimentat situații reale din mediul online, înțelegând impactul comportamentului individual asupra societății.

Activitatea a încurajat gândirea critică, empatia și responsabilitatea digitală, iar implicarea elevilor a continuat și în etapa de reflecție, unde au făcut conexiuni cu viața reală.

34. Titlu: Sustenabilitatea începe cu noi!

Data : 15.05.2026

Număr și tip de participanți – 10 ambasadori, 35 elevi, 2 profesori, 2 traineri

Loc / platforma de desfășurare: sala de clasă

Scurtă descriere

La invitația echipei ambasadorilor juniori EPAS din cadrul Liceului Teoretic „Ioan Petruș” Otopeni, reprezentantele ONG-ului Tineri pentru Sustenabilitate, Delia și Giulia, au fost alături de liceenii noștri într-o activitate dedicată unuia dintre cele mai importante subiecte ale prezentului și viitorului: sustenabilitatea.

În cadrul întâlnirii, elevii au descoperit: ce înseamnă sustenabilitatea, cum poate deveni un liceu mai sustenabil, ce putem face pentru a încetini încălzirea globală, cum pot tinerii contribui la schimbare prin gesturi și decizii responsabile

Tema este una de mare actualitate și reprezintă o prioritate importantă pe agenda Uniunii Europene pentru următorii ani.

35. Titlu: Împărtășim experiența EPAS cu viitorii liceeni

Data : 12.05.2026

Număr și tip de participanți – 15 ambasadori, peste 150 elevi, peste 50 profesori, peste 150 părinți, peste 100 cetățeni, etc:

Loc / platforma de desfășurare: incinta Liceului Teoretic Horia Hulubei, Măgurele

Scurtă descriere 

Pe 12 mai, echipa EPAS a Liceul Teoretic „Ioan Petruș” Otopeni a reprezentat cu mândrie liceul nostru la Târgul de Oferte Educaționale de la Măgurele.

Ambasadorii juniori au promovat cu succes Programul Școli-Ambasador ale Parlamentului European în rândul elevilor care își doresc să se înscrie în toamnă în clasa a IX-a.

Aceștia le-au vorbit viitorilor liceeni despre activitățile desfășurate în cadrul programului, valorile europene promovate și numeroasele oportunități pe care EPAS le oferă: implicare civică, dezvoltare personală, lucru în echipă și participare la proiecte educaționale internaționale. 

36. Titlu: Vocea tinerilor în dialog cu Parlamentul European

Data : 18.05.2026

Număr și tip de participanți – 15 ambasadori, peste 60 de elevi, 3 profesori,

Loc / platforma de desfășurare: online

Scurtă descriere 

Echipa Ambasadorilor Juniori EPAS a Liceului Teoretic „Ioan Petruș” Otopeni îi mulțumește domnului europarlamentar Siegfried Mureșan pentru timpul acordat și pentru răspunsurile oferite întrebărilor noastre. Am discutat despre oportunitățile europene pentru tineri, competențele viitorului, combaterea dezinformării, implicarea civică și beneficiile apartenenței României la Uniunea Europeană.

Răspunsurile primite ne-au încurajat să avem încredere în propriile idei, să fim activi în comunitate și să valorificăm oportunitățile oferite de Uniunea Europeană.

Mulțumim pentru susținerea acordată tinerilor care promovează valorile europene și contribuie la construirea viitorului Europei!  
ERASMUS+

Echipa de Proiecte Europene a Liceului Teoretic Ioan Petruș, a fost trimis spre aprobare Agentiei Nationale proiectul cu numarul Application ID: KA122-SCH-E3F5FC1F și cu titlul : CEDIM-IA CEtățeni DIgitali de Mâine: utilizarea responsabilă a inteligenței artificiale și predarea inovatoare în școală, la data de 19.02.2026 ( din păcate a fost necâștigător).

Liceul nostru a făcut parte din consortiul CCD- ului în cadrul Proiectului Erasmus+ cu nr 2025-1-RO01-KA121-SCH-000337030, unde un număr de 9 cadre didactice, în perioada martie-mai, au participat la cursuri de formare și activități de job shadowing în Turcia și Malta.

